— У знешняй палітыцы прэзідэнт Украіны адназначна выканаў сваё галоўнае абяцанне — аднавіў і замацаваў пазаблокавы статус краіны. Але гэта дзіўны нейтралітэт, які грунтуецца на праблемах з суседзямі. Украінскі прэзідэнт не змог наладзіць адносіны з Расіяй. Масква адмаўляецца перагледзець газавы кантракт, які Кіеў лічыць нявыгадным. Мы назіраем перыяд спрэчак, якія прывялі да развязвання адкрытых гандлёвых войнаў, напрыклад “сырнай. Адносіны ж з Еўрапейскім саюзам перажываюць перыяд астуджэння. Гэта выклікана перш за ўсё працэсам па справе экс-прэм’ера Юліі Цімашэнка. У выніку інвестыцыйная прывабнасць дзяржавы змяншаецца, а перамовы з МВФ праваленыя. З’явіўся нават тэзіс пра тое, што ва Украіне наогул адсутнічае канцэптуальная знешняя палітыка. Замест гэтага сёння ў галіне замежнай паліткі ёсць толькі манеўры, закліканыя ўтрымаць сітуацыю ўнутры краіны пад кантролем.